Moja Hrvatska,moj dom

Moja Hrvatska, ujedno je i moj dom, rušena pa ponovo građena, I tako nekoliko puta. Malena je moja zemlja s puno ljudi dobra srca. U mnogim trenutcima smo jedno, jedna zemlja, jedna nacija. A najveći broj tih trenutaka su obuhvaćeni nevoljama, ratom, poplavama, potresima…

29.12.2020 na području Petrinje dogodio se jaki potres u kojem su mnogi ljudi ostali bez kuća. Naši snažni vatrogasci izvukli su mnoge ljude iz ruševina, volonterke i volonteri skupljali su i raznosili pakete obiteljima stradalih u potresu, jer dobro se dobrim vraća. Neki još uvijek nemaju krov nad glavom, baš kao i prije 29 godina dok je ječao rat, baš kao i 15. 1. 1992. kad je Hrvatsku, koja je krvarila, priznao gotovo cijeli svijet, kao što nas i danas priznaje dok smo u nemiloj situaciji.

Mi vjerujemo u Hrvatsku, ona će se opet obnoviti, vratit ćemo se na staro, vratiti našu staru, jedinu, a možda i bolju Hrvatsku.

 Magdalena Filipović, 6.r.